Det store fund af 256 sølvmønter og andre dele fra vikingetiden ved Strandby nord for Frederikshavn er blevet endnu større.

Nye udgravninger i samme område har resulteret i fund af yderligere 36 dele, fortæller museumsinspektør Sidsel Wåhlin fra Vendsyssel Historiske Museum. Det skriver P4 Nordjylland. - Vi har fundet flere af de særlige korsmønter fra Harald Blåtand. Vi har fundet Hedeby-mønter, tyske og arabiske mønter, klipsølv og dele af det her meget fine smykke, vi fandt ved første udgravning, siger hun til P4 Nordjylland. Blandt de 36 nye dele er overraskende nok også to guldperler. - De er fra germansk jernalder og er noget guldtråd spundet rundt i en spiral. Og museeet vil gerne finde nedgravningsstedet, for fundet af netop guldet tyder på, at Strandby allerede langt før vikingetiden var et magtcentrum, siger Sidsel Wåhlin. Der er mere at komme efter, mener hun. - Det kan godt være, at vi har fået styr på de her to skatte. Men det udelukker ikke, at der er flere. Foreksempel er der formentlig en handels- eller håndværksplads i området og den vil jeg gerne vil have fundet.